open-index/open-wikipedia-markdown huggingface dataset:
היום שלא נגמר

**היום שלא נגמר** היא סדרה תיעודית ישראלית בת 5 פרקים שיצרו אמנון רבי וגלעד טוקטלי, העוסקת באופן מקיף באירועי טבח שבעה באוקטובר באמצעות ראיונות ושחזורים. הסדרה נוצרה כחלק מפרויקט השנה ל-7 באוקטובר של תאגיד השידור הישראלי והיא סדרת הדגל התיעודית של הפרויקט. הסדרה שודרה החל מ-5 באוקטובר עד 10 באוקטובר 2024 בכאן 11.

## תוכן
הסדרה עוסקת באירועים וההתרחשויות במהלך טבח שבעה באוקטובר. לסדרה התראיינו למעלה מ-100 מרואיינים מהאירועים השונים שהתרחשו באותו יום: ניצולים ממסיבת הנובה, תושבים מיישובי עוטף עזה, שוטרים, אנשי צבא וטייסים. המרואיינים מספרים את סיפורם תוך כדי שחזור האירועים במקומות אליהם חדרו מחבלי חמאס: הקיבוצים, המושבים, הערים, בסיסי צה"ל והשטחים הפתוחים.

## סקירת הסדרה

### פרקים

## מרואיינים
### כוחות הביטחון
#### צה"ל
* תא"ל **[[דניאל הגרי]]** – דובר צה"ל
* אל"ם **[[בני אהרון]]** – מח"ט 401
* סא"ל **[[אור בן יהודה]]** – מפקדת גדוד קרקל
* סא"ל **א’** – מפקד צוות, שייטת 13
* רס"ן **ה’** – מפקד צוות, שייטת 13
* סרן **גיא אלפסי** – מפקד דבורה, בסים חיל הים באשדוד
* סרן **דורין קופרמן** – קצינה, אוגדת עזה
* סרן **יוני כהן** – גדוד 13, חטיבת גולני
* סגן **עידו ביטון** – מ"מ שריון בגדוד 77
* סגן **מעיין פורת** – קצינת חמ"ל, אוגדת עזה
* סגן **נתאי אביזמר** – בסיס זיקים
* סמ"ר **סהר אטדגי** – פיקוד העורף, בסיס אורים
* סמל **נועה זאבי** – בסיס זיקים
* רב"ט **מאיה אטלס** – תצפיתנית, מחנה יפתח
* **מאיה דסיאטניק** – לשעבר תצפיתנית במוצב נחל עוז

#### שוטרים
* ניצב **[[אמיר כהן]]** – מפקד המחוז הדרומי של המשטרה
* רפ"ק **מאלי שושנה** – משטרת שדרות
* רפ"ק **מורן טדגי** – משטרת אופקים
* סמ"ר **נועה כהן** – משמר הגבול

### תושבי עוטף עזה

### אנשי כיתות הכוננות
* **אליה בן שימול** – רבש"ץ קיבוץ כרם שלום
* **עילם מאור** – חבר כיתת הכוננות של בארי
* רס"ב **יאיר אבינועם** – חבר כיתת הכוננות של שדרות

### אורחי בסיס זיקים

### המבלים במסיבות

### מרואיינים נוספים
* **אריאל עין גל** – בילה עם חבריו בחוף זיקים
* **מסעד ארמילאת** – עובד תחנת הדלק גבים
* סא"ל (מיל') **ערן מסס** – מהמחלצים במסיבת הנובה
* **דנה סילברמן סיטון** – אחותה של שירי ביבס

## ביקורת
סמדר שילוני מאתר "ynet" תיארה את הסדרה כ.

ניר וולף מעיתון "ישראל היום" כתב שהצפייה בסדרה .

אבישי סלע מאתר "Time Out" כתב על הסדרה שהיא .

## פרסים ומועמדויות

## קישורים חיצוניים

* 
* 
* 
* 

## הערות שוליים

קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2024
קטגוריה:כאן 11: תוכניות וסדרות
קטגוריה:כאן שנה 7.10
קטגוריה:מלחמת חרבות ברזל בתרבות
בית הכנסת בבז'ג

ממוזער|בית הכנסת בסביבות שנת 1935
**בית הכנסת בבז'ג** (בפולנית: **Synagoga w Brzegu**) הוא בית כנסת יהודי מחולל, המשמש כיום כבניין דירות השוכן בעיירה בז'ג שבפולין. בית הכנסת נבנה בשנת 1799 בסגנון קלאסי. עבודות שיפוץ בוצעו בבניין בשנים 1899 ו-1937. בשואה (1940) ניזוק קלות ולאחריה הוסב לבניין דירות, המקום הוזנח במשך שנים ולבסוף שופץ כבניין דירות בשנת 2011. כיום קשה להכיר שהבניין שימש כבית כנסת.

## היסטוריה וארכיטקטורה
בית הכנסת בבז'ג (פינת הרחובות 3. Maja ו-Długa) נבנה ב-1799. מבנה הלבנים נבנה על פי תוכנית מלבנית, בסגנון קלאסי. מרכיב אופייני לו הם החלונות האורכיים והעגולים, שנמצאו במקור בין העמודים, שעדיין נראים בקיר המזרחי (מכיוון רחוב מג'ה). שיפוצים בוצעו בו בשנים 1899 ו-1937.

בית הכנסת ניזוק במהלך הפוגרום בנובמבר ב-1938.

במהלך ליל הבדולח שרפו הנאצים את בית הכנסת ואתו – בפומבי – את ספרי התורה. הבניין הוסב ממש לאחר מכן (1940) לבניין דירות. באורח פלא, מכל מבני העיר, שנפגעה קשות מהמלחמה בפברואר 1945, נשתמר מבנה בית הכנסת ללא נזק גדול.

לאחר שיפוץ המקום ב־2011, שונו פניו של המבנה ורק חלק מעיטור החזית הצפונית והמזרחית שרד מהמראה הקודם של בית הכנסת. בקיר המזרחי ניתן לראות את קצב החלונות שנבנו מחדש – החלק העליון מתאים לחלונות העגולים, והחלק המלבני בקומת הקרקע ובקומה הראשונה – לחלונות מוארכים.

בית הכנסת נרשם לפנקס האנדרטאות הלאומי תחת מס. 217/58 ביום 20 בינואר 1958.

## ראו גם
* הקהילה היהודית בבז'ג
* בית הקברות היהודי בבז'ג

## גלריית תמונות

Brzeg-synagoga-wsch.jpg|בית הכנסת כפי שנראה לאחר שהוסב לבניין דירות לפני השיפוץ
Synagoga, Brzeg ul.Długa 61,acm.jpg|הבניין כפי שנראה כיום לאחר השיפוץ
Brzeg-synagoga-fronton.jpg|חזית הבניין כפי שנראתה לפני השיפוץ
Synagoga, Brzeg ul.Długa 61, II,acm.jpg|בית הכנסת שהוסב לבניין דירות כפי שנראה כיום לאחר השיפוץ


## קישורים חיצוניים

## הערות שוליים

קטגוריה:פולין: בתי כנסת
קטגוריה:אופולה (פרובינציה)
ג'ון ג'ורג' טיילור

**ג'ון ג'ורג' טיילור** (באנגלית: **John George Taylor;** פעיל בשנים 1851–1861) היה דיפלומט בריטי וארכאולוג שחקר עתיקות במזרח התיכון וכן עבד בחברת הודו המזרחית הבריטית. הוא היה מראשוני הארכאולוגים שחקרו תלי קבורה חשובים באזור המפרץ הפרסי.

## רקע משפחתי
טיילור היה בנו של קפטן (לימים קולונל) רוברט טיילור, שהיה עוזר השליח הפוליטי הבריטי בבצרה מ-1818 עד 1822. קולונל טיילור היה זה שרכש ב-1830 את מנסרת סנחריב (אשר לאחר מותו נרכשה מאלמנתו והועברה למוזיאון הבריטי).

## קריירה
ג'ון טיילור מונה כסוכן של חברת הודו המזרחית הבריטית, ושירת בתפקיד סגן הקונסול הבריטי בבצרה בין משנת 1851 עד 1858. בבצרה, הוא למד אצל המנדאי  (הכוהן הגדול) אדם יוהנא, אביו של  את השפה המנדית וכן את כתבי הקודש כמו: . טיילור אסף כתבי יד מנדאיים, שבהמשך הועברו לספרייה הבריטית.

החל מ-1859 טיילור היה הקונסול הכללי הבריטי בכורדיסטן והתגורר לסירוגין בדיארבאקיר ובארזורום. הוא נסע רבות באזור הקונסולרי שלו ופרסם כמה מדיווחי הטיולים שלו ב. בשנת 1866 היה בין הזרים הראשונים שחדרו לאזור טונג'לי. הדיווח שלו על מסע זה ("יומן סיור בארמניה, כורדיסטן ומסופוטמיה העליונה, עם הערות מחקרים בדיירסים דאג") נחשב כאחד המקורות המוקדמים ביותר להיסטוריה, גאוגרפיה ואנתרופולוגיה של אזור זה.

## ארכאולוגיה
טיילור עבד בעיראק תחת פיקוחו של הנרי רולינסון, הידוע בכינוי "אבי האשוריולוגיה".

### חפירות באוּר
בין השנים 1853–1854 טיילור חפר וחקר באתר אור מטעם המוזיאון הבריטי.   טיילור מצא גלילי חרס בארבע הפינות של הבמה העליונה של הזיקורת שעליהן היו כתובות של נבונאיד, המלך האחרון של בבל מתפלל עבור בנו בלשצר.
[ממוזער| אחד הרישומים של טיילור. המבצר העתיק ב ב[כורדיסטן (1865)]]
בכל רחבי העיר, טיילור מצא גם שרידים רבים של קבורה מתקופות מאוחרות יותר.

בשנת 1855 חפר טיילור גם בארידו וב תל אל-לחם, עיר שומרית במרחק כ-35 קילומטרים מאור.

בשנת 1861 הוא חקר בכורח (Kurkh) ליד דיארבקיר, שם גילה את האסטלה של אשורנצירפל השני וכן את האסטלה של שלמנאסר השלישי - המונולית מכורח שבו, באשורית מתואר קרב קרקר. שתי האסטלות נמצאות במוזיאון הבריטי.

## ספריו
* The Roman Temples of Lebanon: A Pictorial Guide

## הערות שוליים

קטגוריה:אשורולוגים
קטגוריה:דיפלומטים בריטים
קטגוריה:ארכאולוגים בריטים
אנדראה קולפאני

**אנדראה קולפאני** (באיטלקית: **Andrea Colpani**; נולד ב-11 במאי 1999) הוא כדורגלן איטלקי המשחק בעמדת הקשר והקיצוני הימני במונצה.

## קריירת מועדונים

קולפאני הוא תוצר מחלקת הנוער של אטאלנטה, כאשר בעונת 2016-17 הוא שיחק עבור קבוצת הנוער עד גיל 19. בשתי העונות שבאו לאחר מכן, הוא זומן מספר פעמים לסגל הקבוצה הבוגרת של המועדון כולל לגמר הגביע האיטלקי 2019, אך לא נטל חלק באף משחק.

ב-17 ביולי 2019, קולפאני הושאל לעולה החדשה לסרייה ב', טרפאני. הופעת הבכורה שלו בליגה עבור הקבוצה התקיימה ב-24 באוגוסט מול אסקולי. את אותה העונה סיים עם 34 הופעות בליגה ואף רשם צמד הופעות בגביע האיטלקי.

ב-22 באוגוסט 2020, קולפאני נשלח לשתי עונות השאלה לעולה החדשה בליגה, מונצה בחוזה עם חובת רכישה. שערו הראשון הגיע ב-16 במרץ 2021, כשנכנס כמחליף בניצחון הבית 0–2 על רג'אנה. ב-1 בנובמבר, קולפאני כבש את שערו הראשון בעונת 2021-22, כשעזר למונצה לגבור על אלסנדריה 0–1. לאחר ההעפלה של מונצה לסרייה א' ב-29 במאי 2022, סעיף חובת הרכישה הופעל.

הופעת הבכורה של קולפאני הגיעה ב-21 באוגוסט במסגרת המחזור השני, כאשר נכנס כמחליף בתבוסת החוץ 4–0 לנאפולי. שער הבכורה שלו בליגה הבכירה נכבש ב-26 באוגוסט בהפסד הבית 2–1 לאודינזה. ב-10 באוגוסט 2023, מונצה חידשה את החוזה של קולפאני עד ל-30 ביוני 2028.

ב-26 באוגוסט 2023, קולפאני כבש צמד בניצחון 0–2 על אמפולי.

ב-26 ביולי 2024, קולפאני הצטרף בהשאלה לפיורנטינה בחוזה לעונה אחת עם אופציית רכישה.

## קריירה בינלאומית

קולפאני זומן לראשונה לסגל נבחרת איטליה עבור משחקי מוקדמות יורו 2024 נגד נבחרת צפון מקדוניה ונבחרת אוקראינה ב-17 וב-20 בנובמבר, בהתאמה.

## קישורים חיצוניים

## הערות שוליים

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:כדורגלני אטאלנטה
קטגוריה:כדורגלני מונצה
קטגוריה:כדורגלני פיורנטינה
קטגוריה:איטלקים שנולדו ב-1999
ריקסו

ממוזער| ריקאסו סגור מוגן על ידי מגן חרב העוטף את הניצב מודגם על חרב צד מודרנית, המספקת כיסוי לאצבע המורה
ממוזער|ריקסו על חרב מודרנית
**ריקאסו** ( אנגלית: **Ricasso** ככל המראה מאיטלקית Ricasso המקור והמשמעות המקורית לא ידועים) הוא חלק מלהב של כלי נשק קר, בדרך כלל קרוב לידית האחיזה של סכין, פגיון או חרב.

כלי נשק המעוצבים ומיוצרים עם ריקאסו הם חלק בלתי נפרד מתרבות חישול הלהב לאורך ההיסטוריה, בתרבויות שונות בעולם, ומתוארכים החל מתקופת הברונזה ואל תוך המאה העשרים ואחת. לעיתים משמש הריקסו כ"משטח" עליו מטביעים יצרן הלהב או הלקוח ולעיתים קרובות גם משרד ממשלתי רלוונטי או צבא ולעיתים המפקח על בקרת האיכות סימנים שונים לציון תאריך הייצור ומידע נוסף על הלהב. סימנים אלו מוטבעים עם פטיש וחותמת מתכת, תהליך שמותיר קצוות חדים סביב ההטבעה, לכן סימון תהליך זה נעשה בדרך כלל לפני שכלי הנשק עובר לליטוש הסופי.

היו סיבות רבות ליצור להב עם ריקאסו, באירופה, חרבות ארוכות, חרבות, רפייר וחרבות אחרות היו לעיתים מחושלות עם ריקאסו כחלק אינטגראלי מהלהב. אחת מהסיבות להוספת הריקאסו או הימנעות משילובו בלהב היא עיצובית גרידא, אך גם מסיבות מעשיות, השארת ריקאסו יכולה לחסוך את זמנו של יצרן הלהבים - קטע להב המשולב בריקאסו לא חייב להיות מעוצב ומושחז.
עיקר השימוש בריקאסו נובע מדרישות המשתמש בנשק והריקאסו שולב כדרך קבע בלהבים של חרבות מימי הביניים וראשית הרנסאנס. על מנת לאפשר למשתמש להציב את האצבע המורה בחרב מעל השמורה, מה שמאפשר אחיזה טובה יותר ומומנט גבוה יותר בעת הנפת החרב. טכניקה זו הייתה גורם לאבולוציה של הידות המורכבות, שהן אייקוניות של חרבות רפייר וחרבות מתקופת הרנסאנס אחרות, בהן הריקאסו מהווה חלק מההגנה על ידו של המשתמש.

כמה מהדוגמאות ההיסטוריות הידועות ביותר של ריקאסו נמצאות על חרבות אירופאיות גדולות אותן אוחז הלוחם בשתי ידיים בחרבות אלו נקרא הריקסו לעיתים "ידית מדומה" ומאפשר שימוש בשני ידיים בחרב דבר הנותן שליטה בחרב הכבדה. בלחימה עם חרב ארוכה השאיפה של הלוחם היא להשתמש בחרב עם מרחב תמרון מספיק כדי לבנות מומנטום, הנשק מוחזק בקצה ידית האחיזה לקבלת טווח הגעה וכוח מיטביים. כמה מומחים ללחימה היסטורית מאמינים שטכניקה זו של הנפת להב מתמשכת שימשה כטקטיקה לסייף לחדור מבנים של חיל רגלים הידועים בשם ריבוע פייק . עם זאת, ברגע שקו המבנה ההגנתי נשבר, הסייף השתמש בריקאסו על חרבו כדי לקצר את אחיזתו, מה שמאפשר לתמרן את החרב בצורה יעילה יותר בעת שהקרב הפך ל קרב פנים אל פנים האחיזה של חרב ארוכה דרך הריקאסו הציעה מינוף גדול יותר ויכולת דחיפה ונעיצה כנגד שריון היריב.
לריקאסו של חרבות ארוכות שתוכננו לשימוש בשתי ידיים יש לרוב סט נוסף של ריקאסו ושמורת להב קטנים יותר, מה שמאפשר אחיזה בנקודה משנית על ידית האחיזה ושימוש בחרב בתנאי קרב צפוף בו הנפת החרב כמטוטלת איננו אפשרי.

## קישורים חיצוניים

*What on earth is a ricasso? באתר המוזיאון הלאומי של אירלנד

## לקריאה נוספת
* Syed Ramsey Tools of War: History of Weapons in Ancient Times Vij Books India Pvt Ltd, 2016 

## הערות שוליים

קטגוריה:חרבות
מערב טקסס

**מערב טקסס** הוא אזור מוגדר באופן רופף במדינת טקסס בארצות הברית, והכולל בדרך כל את השטחים המדבריים והחצי-מדבריים ממערב לקו הנמתח בין הערים ויצ'יטה פולס, אבילין ודל ריו.

אין הסכמה כללית על הגבול בין מזרח טקסס למערב טקסס. אף על פי שרוב תושבי טקסס מבינים את המונחים הללו, לא קיימים גבולות רשמיים, ואנשים שונים עשויים לתאר את גבולות האזורים הללו בצורה שונה. ההיסטוריון והגאוגרף וולטר פרסקוט ווב הציע שקו האורך 98 מפריד בין מזרח ומערב טקסס; הסופר איי.סי. גרין הציע שמערב טקסס משתרע ממערב לנהר הברזוס. עם זאת, השימוש בקו אחד בלבד עלול לשלול את השימוש במפרידים נוספים, כמו אזור - מרכז טקסס. טקסס היא חלק מדרום ארצות הברית ומדרום-מערב ארצות הברית באותו הזמן, בעוד שהאקלים החצי-מדברי והמדברי של מערב טקסס מאפיין בבירור את דרום-מערב ארצות הברית.

מערב טקסס מחולק לעיתים לאזורי משנה לפי מאפיינים פיזיוגרפיים נבדלים. החלק של מערב טקסס שממערב לנהר הפקוס מכונה לעיתים "מערב טקסס הרחוק" או "הטרנס-פקוס", מונח שהוצג ב-1887 על ידי הגאולוג רוברט ט. היל. אזור הטרנס-פקוס נמצא בתוך מדבר צ'יוואווה והוא האזור היבש ביותר במדינה. אזור נוסף במערב טקסס הוא לאנו אסטקדו, אזור עצום של מישורים גבוהים וישרים המשתרע עד מזרח ניו מקסיקו וטקסס פאנהנדל. ממזרח ללאנו אסטקדו שוכן "אזור הקרקע האדומה" של המישורים הגליים (Rolling Plains), ודרומית ללאנו אסטקדו נמצא מישור אדוארדס. אזורי המשנה של המישורים הגליים ומישור אדוארדס משמשים כאזורי מעבר בין מזרח ומערב טקסס.

## תמונות

Guadalupe_Mountains_El_Capitan_2006.jpg|טקסט=Guadalupe Mountains| הרי גוואדלופה
Davis_Mts_Nima_(2).JPG|טקסט=Davis Mountains| הרי דייוויס
Big_Bend_National_Park_PB122635.jpg|טקסט=Chisos Mountains| הרי צ'יסוס
North-franklin-south-tx1.jpg|טקסט=Franklin Mountains| הרי פרנקלין
Big_Bend_National_Park_PB112564.jpg|טקסט=Santa Elena Canyon| קניון סנטה אלנה
Monahans_Sandhills_at_Sunrise.jpg|טקסט=Monahans Sandhills State Park| הפארק המדינתי Monahans Sandhills
Caprock_Escarpment_Garza_County_Texas_2010.jpg|טקסט=Llano Estacado| לאנו אסטקדו


## קישורים חיצוניים

## הערות שוליים

קטגוריה:טקסס: גאוגרפיה
קטגוריה:טקסס
ג'ובאני פביאן

**ג'ובאני פביאן** (באיטלקית: **Giovanni Fabbian**; נולד ב-14 בינואר 2003) הוא כדורגלן איטלקי המשחק בעמדת הקשר בפיורנטינה מהסרייה א' בהשאלה מבולוניה.

## קריירת מועדונים

לאחר שגדל במחלקת הנוער של אינטר מילאנו, ב-30 ביולי 2022, פביאן הצטרף בהשאלה לרג'ינה מהסרייה ב'. הופעת הבכורה שלו בליגה במדי רג'ינה התקיימה ב-14 באוגוסט במשחק מול ספאל. שערו הראשון במדי הקבוצה נכבש במשחק השלישי שלו ב-28 באוגוסט מול סודטירול.

ב-20 באוגוסט 2023, פביאן חתם בבולוניה מהסרייה א' על חוזה עם סעיף רכישה בחזרה לטובת אינטר.

ב-21 בינואר 2026 הושאל לפיורנטינה עד לתום העונה.

## קריירה בינלאומית

ב-27 במרץ 2023, הוא ערך את הופעת הבכורה שלו בסגל הנבחרת הצעירה של איטליה עד גיל 21 במסגרת משחק ידידות מול הנבחרת הצעירה של אוקראינה; משחק שהסתיים בתוצאה 1–3 לטובת האיטלקים.

## קישורים חיצוניים

## הערות שוליים

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:כדורגלני אינטר מילאנו
קטגוריה:כדורגלני רג'ינה קלצ'ו
קטגוריה:כדורגלני בולוניה
קטגוריה:כדורגלני פיורנטינה
קטגוריה:איטלקים שנולדו ב-2003
סטאד רושלה

**סטאד רושלה באסקט** (בצרפתית: **Stade Rochelais basket**) היא קבוצת כדורסל צרפתית מלה רושל שיחקה בעבר בליגת העל הצרפתית בכדורסל.

## היסטוריה
הקבוצה, שנוסדה ב-1932 בשם **רופלה** (**Ruppela**), עלתה לראשונה לליגת המשנה ב-1988 ונשארה בה במשך שמונה שנים עד שב-1996 פשטה רגל וירדה ל-NM4, הליגה השישית. ב-2012 חזרה הקבוצה לליגה השלישית, וב-2017 נרכשה על ידי מועדון הרוגבי סטאד רושלה . הקבוצה אימצה את שמו, סמלו וצבעיו (צהוב ושחור) של מועדון הרוגבי, וב-2022 חזרה לליגה המשנה לאחר שזכתה באליפות הליגה השלישית.

בעונת 2023/24 סיימה הקבוצה במקום הראשון בליגת המשנה וזכתה בפלייאוף לאחר ניצחון בגמר על בולזאק באסקט, ועלתה לראשונה לליגת העל הצרפתית בכדורסל.

## תארים
;הליגה הלאומית הצרפתית השנייה בכדורסל
***זכייה (1):** 2023/24

## קישורים חיצוניים

## הערות שוליים

קטגוריה:קבוצות כדורסל צרפתיות
כשאהיה גדול (שיר של להקת חיל הים)

"**כשאהיה גדול**" (הידוע גם בשם "**שוטי שוטי ספינתי**") הוא שיר סולו בביצועו של שלמה ארצי מתוך תוכניתה התשיעית של להקת חיל הים.

השיר נכתב עבור להקת חיל הים על ידי הפזמונאית רימונה די-נור והלחין אותו יאיר רוזנבלום.

## להקת חיל הים
ב־1969 הופיעה להקת חיל הים בתוכניתה התשיעית, "רפסודה בכחול". את מקומו של יאיר רוזנבלום כמדריך מוזיקלי, החליף בני נגרי שכבר עבד עם צוות הווי הנח"ל באותה שנה. במהלך עבודתו של נגרי עם דני ליטאי הבחין הצמד בכישרון חדש, שלמה ארצי, שהחל את שירותו בחיל התותחנים, ועבר, אחרי מבחנים, ללהקת חיל הים. ארצי קיבל שיר הסולו "כשאהיה גדול" שסימן את תחילתו כסולן הלהקה.

## תולדות השיר
במאי הלהקה, דני ליטאי פנה לרימונה דינור וביקש שתכתוב שיר ללהקת חיל הים. לדברי די-נור, למרות שלא ידעה מה לכתוב, היא דמיינה ילד יושב באמבטיה ומפקד על צי של ברווזי גומי. בסיום השיר מופיעה אימו של הילד, מוציאה את הפקק מן האמבט, חלומו של הילד נקטע, אך הוא מכריז באופטימיות "אני אהיה עוד רב חובל, אם לא היום, מחר".

## ביצועים נוספים
* בשנת 1990, ביצעה את השיר השלישייה - יגאל בשן, אהרון פררה ואבי דור, במסגרת תוכנית הטלוויזיה שלהם "הופה היי".
* בשנת 2001, ביצע את השיר בנו של שלמה ארצי, בן ארצי, במסגרת השירותרום, אירוע ההתרמה השנתי שקיים גלי צה"ל עבור האגודה למען החייל.
* בשנת 2011, ביצע את השיר הילד שון גיטלמן במסגרת "ספיישל יאיר רוזנבלום", בתוכנית הטלוויזיה "בית ספר למוסיקה".

## לקריאה נוספת

* רימונה דינור, איורים קרן קוטלר נעים, **שוטי שוטי ספינתי**, הוצאת ליאור שרף - הפצות, 2019

## קישורים חיצוניים
* **[https://www.nli.org.il/he/scores/NNL_MUSIC_AL990037231960205171/NLI כשאהיה גדול]**, באתר הספרייה לאומית
* מילות השיר '''כשאהיה גדול''', באתר שירונט
* **[https://www.hamitlahevet.com/books/7fce32aa-4923-4a7c-98c2-3aba4b051593 שוטי שוטי ספינתי]**, באתר "המתלהבת" של עטרה אופק
* להקת חיל הים – תוכנית 9, רפסודה בכחול (1970), באתר סטריאו ומונו
* השיר '''כשאהיה גדול''' בביצוע שלמה ארצי, באתר יוטיוב

## הערות שוליים

קטגוריה:שירי להקת חיל הים
קטגוריה:שירים בעברית
קטגוריה:שירים שהולחנו על ידי יאיר רוזנבלום
קטגוריה:שירים על ימאים
קטגוריה:שירי להקות צבאיות
אבראהים קובייסי

**אבראהים מוחמד קובייסי** (בערבית: **إبراهيم محمد قبيسي**, תעתיק מדויק: אבראהים מחמד קביסי, מכונה גם: **אבו מוסא**; 10 באוקטובר 1962 – 24 בספטמבר 2024) היה ראש מערך הטילים של ארגון הטרור חזבאללה. הוא נהרג בסיכול ממוקד של חיל האוויר הישראלי במהלך מבצע חיצי הצפון ברובע הדאחייה של ביירות.

## תפקידיו בחזבאללה
קובייסי הצטרף לחזבאללה בשנות ה-80, ומאז מילא שורה של תפקידים צבאיים מרכזיים בארגון, בהם תפקיד בכיר במערך המבצעים בדרום לבנון. הוא גם פיקד על יחידת 'בדר' בחזית הדרום. בשנת 2000 הוא תכנן את חטיפת חיילי צה"ל בהר דב.

קובייסי פיקד על יחידות הטילים השונות של חזבאללה, בהן יחידות הטילים המדויקים. במהלך הלחימה בזירת לבנון במלחמת חרבות ברזל היה אחראי על השיגורים לעבר העורף הישראלי.

## מותו
חיל האוויר הישראלי ביצע סיכול ממוקד בקובייסי ב-24 בספטמבר ברובע אל-ע'בירי בדאחיה של ביירות, במסגרת מבצע חיצי הצפון. בערוץ אל-ערבי אל-ג'דיד פורסם כי בתקיפה נהרגו 6 אנשים ו-15 נפצעו, לפחות חלק מההרוגים הם אנשי המטה שלו. שלוש קומות של הבניין נהרסו. על פי סוכנות הידיעות רויטרס, הוא נהרג בהתנקשות. מותו אושר לאחר מכן על ידי צה"ל. מספר ימים לאחר מכן פרסם צה"ל כי בתקיפה נהרג גם המחבל עבאס אבראהים שרף אלדין, סגנו של קובייסי, וכן המחבל חוסיין האני, שהיה מקורב לפואד שוכר, רמטכ"ל חזבאללה, שנהרג כחודשיים קודם לכן.

## ראו גם
* סיכולים ממוקדים במלחמת חרבות ברזל

## קישורים חיצוניים
* 

## הערות שוליים

קטגוריה:ביירות: אישים
קטגוריה:טרוריסטים לבנונים
קטגוריה:פעילי חזבאללה שנהרגו בידי ישראל במלחמת חרבות ברזל
קטגוריה:אישים שנהרגו בתקיפות אוויריות ישראליות
קטגוריה:הרוגי התנקשויות
קטגוריה:מבצע חיצי הצפון
קטגוריה:לבנונים שנולדו ב-1962
קטגוריה:לבנונים שנפטרו ב-2024
החזקת ידיים

שמאל|ממוזער| זוג מחזיק ידיים
[ממוזער| בני נוער מקסיקניים מחזיקים ידיים במהלך [מחול מודרני|ריקוד מודרני .]]
**החזקת ידיים** היא סוג של אינטימיות פיזית המערבת שני אנשים או יותר. פעולה זו יכולה להיות במסגרת רומנטית או במסגרת אחרת. זוגות רבים מחזיקים ידיים בדרך כלל כשהם הולכים יחד בחוץ.

## היבטים תרבותיים
ממוזער| זוג מחזיק ידיים לרגל יום השנה החמישים שלהם
[שמאל|ממוזער| [נשיא ארצות הברית ג'ורג' וו. בוש ומלך סעודיה לעתיד עבדאללה מחזיקים ידיים]]
בתרבות המערבית, בני זוג רומנטיים מחזיקים לעיתים קרובות ידיים כאות לחיבה או כדי להביע קרבה פסיכולוגית. חברים לא רומנטיים עשויים גם כן להחזיק ידיים, אך ההתייחסות למעשה מעין זה משתנה לפי תרבות.

הורים או אפוטרופוסים עשויים להחזיק את ידיהם של ילדים קטנים כדי להגן או כדי להראות סמכות. החזקת ידיים משמשת לעיתים קרובות בשלבים הראשונים של היכרויות או חיזור כדי להביע עניין רומנטי בבן זוג. אחיזת ידיים נפוצה גם בשלבים מתקדמים של מערכת יחסים רומנטית שבה היא עשויה לשמש כדי לסמן נחמה ותחושת רגיעה.

במדינות ערב, בצפון אפריקה, בחלקים מסוימים של אסיה ובאופן מסורתי בחלק מתרבויות הים התיכון ודרום אירופה (במיוחד בסיציליה), גברים מחזיקים ידיים גם כדי להראות חברות וכאות כבוד.  מנהג אשר מבחינים בו במיוחד בחברות שאינן רגילות אליו, למשל כאשר בשנת 2005, יורש העצר עבדאללה מסעודיה החזיק ידיים עם נשיא ארצות הברית ג'ורג' וו. בוש. 
## היבטים פיזיים ופסיכולוגיים
לפי טיפאני פילד, מנהלת מכון "המחקר לנגיעה", החזקת ידיים מעוררת את עצב התועה, מה שמפחית את לחץ הדם ואת קצב הלב ומכניס אנשים למצב רגוע יותר.

## קישורים חיצוניים

## הערות שוליים

קטגוריה:כפות ידיים
קטגוריה:מחוות גופניות
קטגוריה:אהבה
יאן ליוונס

**יאן ליוונס** (בהולנדית: **Jan Lievens**; ) היה צייר הולנדי, שעבד במסלול צמוד לרמברנדט, חלק איתו סטודיו במשך חמש שנים, וכמוהו, היה תלמידו של פייטר לסטמן באמסטרדם וצייר דיוקנאות ונושאים היסטוריים ומקראיים. בשונה מרמברנדט המשך דרכו האמנותית לקח אותו מחוץ לאמסטרדם ללונדון, אנטוורפן, האג וברלין. הקומפוזיציות הדרמטיות שלו מעידות על השראה מקאראווג'ו.

## ביוגרפיה
ליוונס נשלח כבר בגיל עשר ללמוד ציור אצל פייטר לסטמן במשך שנתיים ולאחר מכן בגיל 12, החל קריירה של אמן עצמאי. מאוריץ, נסיך אורנז' רכש עבודה שלו ב-1620. היה זה ציור בגודל טבעי של צעיר קורא לאור מדורת פחם בוער. העבודה נרכשה כמתנה לשגריר האנגלי שהציגה בפני ג'יימס הראשון, מלך אנגליה, בעקבות זאת ליוונס הוזמן ב-1631 בגיל 24 לחצר המלך. בהמשך הוא השתקע באנטוורפן וקיבל הזמנות רבות מבתי מלוכה, וראשי ערים. המשורר והמחזאי ההולנדי יוסט ואן דן וונדל  כתב שיר לכבוד ציור שליוונס יצר עבור משרד ראש עיריית אמסטרדם, היום הארמון המלכותי של אמסטרדם.
## סגנון
בין השנים 1626 עד 1631, עבד יחד עם רמברנדט באותו סטודיו, ושיתוף הפעולה ביניהם הניב כעשרים ציורים, רישומים ותחריטים. ליוונס גילה כישרון בציור בגודל אמיתי. הקומפוזיציות הדרמטיות שלו מעידות על השראה מקאראווג'ו. בזמן שהותו באנגליה הוא קיבל השראה מעבודות של אנתוני ואן דייק. באנטורפן ליוונס שיתף פעולה עם אדריאן ברואר.

## גלריה

Jan Lievens - The Sacrifice of Isaac (c.1638).jpg|לאחר שאברהם הקריב את האיל, מחדש אלוהים את הבטחתו לאברהם
Jan Lievens - Jacob Receiving the Bloody Tunic of Joseph - WGA13000.jpg|יעקב מקבל את כתונת יוסף
Simson en Delila Rijksmuseum SK-A-1627.jpeg|שמשון ודלילה
The Feast of Esther - Jan Lievens - Google Cultural Institute.jpg|אסתר מאשימה את המן במהלך סעודתה עם אחשורוש
Jan Lievens - Pilate Washing his Hands - WGA13005.jpg|פונטיוס פילאטוס שוטף את ידיו
Jan Lievens - The Violin Player - WGA13007.jpg|נגן הכינור
PaintingJanLievensTheCardplayersCirca1623to1624.jpg|שחקני קלפים
Lievens A youth lighting a torch.jpg|צעיר מדליק לפיד
Young Man in a Yellow Robe c1630-1631 Jan Lievens.jpg|איש צעיר בחלוק צהוב
Jan Lievens - Old Woman Reading - Cat487.jpg|קשישה קוראת
PaintingJanLievensBeardedManWithABeret1630.jpg|איש מזוקן עם כומתה
Stilleven met boeken Rijksmuseum SK-A-4090.jpeg|טבע דומם עם ספרים


## קישורים חיצוניים

* 

קטגוריה:ציירים הולנדים
קטגוריה:ציירים של תקופת הבארוק
קטגוריה:ציירי תור הזהב של הולנד
קטגוריה:ילידי 1607
קטגוריה:נפטרים ב-1674
דידי לוקוב

**דידי לוקוב** (13 בדצמבר 1946 – 2015) היה שחקן קולנוע, וטלוויזיה ישראלי.

## ביוגרפיה
לוקוב נולד בקיבוץ נען, לשרה ואברהם לוקוב מייסדי הקיבוץ. אחיו הוא הצייר יורם לוקוב. דודו של לוקוב הוא השר המנוח ישראל גלילי. לוקוב היה בוגר סמינר הקיבוצים.

## קריירה
בשנת 1971 הופיע בסרט הקולנוע "התרנגול".

בשנת 1972 שיחק בסרט "סלומוניקו" בתפקיד ילד בלגניסט. באותה השנה גם הופיע בסרט "חמסין".

בשנת 1974 השתתף בסרט הקולנוע "עיניים גדולות" בתור שפינדל, שחקן כדורסל.

בשנת 1975 שיחק והיה עוזר במאי בסרט הקולנוע "חגיגה לעיניים" גילם את ג'יגולו גרמני. באותה השנה גם השתתף בסרט "יהיה טוב סלומוניקו" בתפקיד פרחח במועדון. בנוסף באותה השנה גם השתתף בסדרת הטלוויזיה "גם אנו שופטים" גילם את מני. כמו כן באותה השנה גם הופיע בסרט האמריקאי "God Gun".

בשנת 1976 היה עוזר במאי בסרט "יופי של צרות!". באותה השנה השתתף בסרט האמריקאי "Diamante Lobo" גילם את ריפ.

בשנת 1993 שיחק בסרט האמריקאי "Night Terrors" בתפקיד אסיר.

בשנת 1995 שיחק בסרט האמריקאי "The Revolutionary" בתפקיד פושע מספר 2, שנה לאחר מכן שוב שיחק בחלק השני של הסרט שנקרא "The Revolutionary II" גם שם שיחק פושע מספר 2.

בשנת 1996 שיחק בסרט "נשים" בתור אדם בלי שיניים.

בשנת 1997 התארח באופרת הסבון של ערוץ 2 "רמת אביב גימל" גילם חוטף.

בשנת 1998 התארח בסדרת הטלוויזיה "20 פלוס" ששודרה בטלוויזיה החינוכית בתפקיד הומלס. באותה השנה גם הופיע בסדרת הטלוויזיה "סיבת המוות – רצח" בתור צלם אופנה.

בשנת 2010 שיחק בסרט הקולנוע "חצי טון ברונזה" בתפקיד מוכר מעקה, ובסרט "איש המרתף" בתור איש המחתרת.

בשנת 2013 הופיע בסרט "כידון", ובסרט "ההיא שחוזרת הביתה".

לפני מותו לוקוב השתתף בסדרות ובסרטים: בסדרה "בתולות" ששודרה ב־HOT גילם את דמותו של אלי יונה (2015), בסרט "ארץ פצועה" (2015), בסרט "ג'נקשן 48" בתפקיד שוטר סמוי (2016).

בעבר שיחק בהצגה "זאב הערבה" על פי סיפורו של הרמן הסה.

## חיים אישיים
בעבר לוקוב עזב את הקיבוץ נען ועבר להתגורר בתל אביב ברחוב גורדון. לוקוב היה נשוי לאימו של חן לוטקין שגילם את רוני בסרט "לופו בניו יורק".

## קישורים חיצוניים

## הערות שוליים

קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1946
קטגוריה:ישראלים שנפטרו ב-2015
ליאור שטרנפלד

**ליאור שטרנפלד** (נולד ב-1979) הוא היסטוריון של איראן והמזרח התיכון המודרני, המשמש כפרופסור חבר להיסטוריה ולימודי יהדות באוניברסיטת המדינה של פנסילבניה. הוא מחזיק במלגת William J. and Charlotte K. Duddy במדעי הרוח. שטרנפלד כיהן כחבר המועצה של האגודה הבינלאומית ללימודים איראניים, כפרופסור אורח באוניברסיטת דארטמות׳, כפרופסור קתדרת ״אליאנץ״ באוניברסיטת LMU במינכן, וכעמית במכון הישראלי ללימודים מתקדמים.

שטרנפלד גדל בחולון לאב עובד התעשייה האווירית לישראל ואם מנהלת חשבונות, ובצבא שירת כלוחם בחטיבת גבעתי. קיבל תואר ראשון ותואר שני באוניברסיטת בן-גוריון בנגב. השלים לימודים לתואר דוקטור באוניברסיטת טקסס באוסטין בשנת 2014. הוא פרסם מאמרים רבים בנושאים שונים הקשורים ליהודי איראן, מהפכת 1979 וההיסטוריה של יהודים ומיעוטים אחרים במזרח התיכון. בשנת 2022 שיתף פעולה עם חסן סרבכשיאן ופרוונה וחידמנש ביצירת הספר "Jews of Iran: A Photographic Chronicle".

תחומי ההתמחות של שטרנפלד כוללים את תולדות יהודי המזרח התיכון והמיעוטים השונים באזור. ספרו הראשון, **Between Iran and Zion: Jewish Histories of Twentieth-Century Iran** (2018), מתמקד בהיסטוריות היהודיות של איראן במאה ה-20, ובוחן את השתלבותן של הקהילות היהודיות בתהליכי בניית האומה האיראנית, תוך התייחסות ללאומיות האיראנית, ציונות וחוקתיות.

פרסומיו כוללים מאמרים בנושא תולדות יהודי איראן בתקופת השאה, היחסים בין מצרים לאיראן, והשתלבות היהודים האיראנים בישראל ובתפוצות.

## דעותיו
לפי שטרנפלד, איראן לא מהווה איום קיומי על מדינת ישראל, והשמדתה אינה יעד איראני. יחד עם זאת הוא מציין כי גם איראן וגם ישראל קוראות להחלפת המשטר זו של זו. לטענתו, ישראל מנפחת בכוונה את ממדי האיום האיראני על מנת להלבין את הכיבוש הישראלי.

הוא מתח ביקורת על האופן שבו העימות המתמשך עם איראן מסוקר בתקשורת הישראלית. לדבריו, התקשורת הישראלית מביאה אנשים שאין להם ידע מספק, והיא לא עושה מאמץ לחפש את החוקרים שבאמת מושקעים בניתוח איראן ובהבנת החברה האיראנית.

במהלך מלחמת חרבות ברזל יזם עצומה משותפת של אקדמאים ישראלים ואיראנים שהופנתה אל נשיא ארצות הברית ג'ו ביידן להפסקת העברת נשק לישראל בטענה שהיא מבצעת רצח עם. במאמר שפרסם לאחר מתקפת הטילים הראשונה של איראן על ישראל טען שטרנפלד כי איראן מתנהלת בצורה רציונלית יותר מישראל. לאחר חיסולו של איסמאעיל הנייה ביום ההשבעה של מסעוד פזשכיאן לנשיא איראן טען שטרנפלד כי מטרת החיסול היא למנוע מפזשיכאן לממש את חזונו הרפורמיסטי. בספטמבר 2024 השתתף במפגש-בין דתי באו"ם בראשות נשיא איראן מסעוד פזשכיאן יחד עם מנהיגים יהודים נוספים.

## מספריו

* **איראן: החיים עצמם, היסטוריה, פילוסופיה, תרבות, טראומה**, הוצאת עברית, 2026

## קישורים חיצוניים
* 

* ליאור שטרנפלד, באתר שיחה מקומית
* 
* 

## הערות שוליים

קטגוריה:מזרחנים ישראלים
קטגוריה:בוגרי אוניברסיטת בן-גוריון בנגב
קטגוריה:בעלי תואר דוקטור מאוניברסיטת טקסס באוסטין
קטגוריה:סגל אוניברסיטת המדינה של פנסילבניה
קטגוריה:ישראלים שנולדו ב-1979
Next Episode

***Next Episode*** (בעברית: "**הפרק הבא**") הוא המיני-אלבום הרביעי של הזמר הישראלי אושר כהן. הוא יצא ב-21 ביולי 2024 לאור דרך חברת התקליטים הליקון ארומה מיוזיק. זהו מיני-אלבום המשך לשלוש יצירותיו האחרונות של כהן: "אושר", *[[Part II]]* ו-*[[The Last Episode]]*.

## שירים
"עוד לא נגמר" מבטא פרידה כואבת, כשהדובר מתאר את תחושת ההפסד והכישלון במערכת היחסים, לצד געגוע בלתי פתור. הוא מחפש דרך להתגבר על האובדן, נאחז בזיכרונות ובשירים שכתב, ומנסה לשכנע את עצמו ואת בת הזוג שייתכן שהכול עוד לא נגמר, למרות התחושות הכואבות. "אין אותי", דואט עם הזמרת נועה קירל, עוסק בכאב ותסכול מפרידה, כשהדובר מרגיש שאיבד את עצמו בקשר ושהתנהגותה של אהובתו פגעה בו. גם היא מתארת בלבול וגעגוע, אך מבינה שהקשר לא היה נכון עבורה. "בחורה טובה", בהשתתפות הזמר ליאור נרקיס, עוסק במערכת יחסים חדשה בין הדובר לבחירת לבו, שלא קיבלה את תמיכת חברותיה ואמה. הוא מתלבט אם הוא מתאים לה, אך נשאר בקשר מתוך תחושת מחויבות ורצון לשמור עליו.

## רשימת רצועות

## הערות שוליים

קטגוריה:אלבומי אושר כהן
קטגוריה:מיני-אלבומים בעברית
קטגוריה:אלבומי חברת הליקון ארומה מיוזיק
קלארק תומפסון

**קלארק וולאס תומפסון** (באנגלית: **Clark Wallace Thompson**; 6 באוגוסט 1896 – 16 בדצמבר 1981) היה אמריקאי ותיק מלחמת העולם הראשונה ומלחמת העולם השנייה, שכיהן 11 קדנציות בבית הנבחרים של ארצות הברית באמצע המאה ה-20.

## ביוגרפיה
### ראשית חייו והשכלה
תומפסון נולד בלה קרוס, ויסקונסין ב-6 באוגוסט 1896, ועבר לאורגון ב-1901 עם הוריו, שהתיישבו בקסקייד לוקס. תומפסון למד בבתי הספר הנפוצים ובאוניברסיטת אורגון ביוג'ין.

### מלחמות העולם
הוא התגייס לחיל הנחתים של ארצות הברית במהלך מלחמת העולם הראשונה ושירת מ-1917 עד 1918. הוא נשאר חייל מילואים בחיל הנחתים של ארצות הברית עד 1946 למעט כאשר שירת שוב בתפקיד פעיל במהלך מלחמת העולם השנייה מ-1940 עד 1942.

### משפחתו
ב-16 בנובמבר 1918, הוא התחתן עם ליבי מודי, בתו של ויליאם לואיס מודי הבן מגלווסטון, טקסס.

### קריירה
תומפסון היה גזבר חברת הביטוח הלאומי האמריקאית.

#### כהונה בקונגרס
הוא היה חבר דמוקרטי בבית הנבחרים מהמחוז השביעי של טקסס מ-1933 עד 1935, לאחר שנבחר למלא את המשרה הפנויה שנגרמה על ידי מותו של חבר בית הנבחרים של ארצות הברית, קליי סטון בריגס.

לאחר מלחמת העולם השנייה, הוא ייצג את המחוז ה-9 של טקסס משנת 1947 ועד שפרש ב-1966.  הוא היה אחד מרוב המשלחת הטקסנית שסירבה לחתום על המניפסט הדרומי משנת 1956 המתנגד לביטול ההפרדה של בתי ספר ציבוריים בהוראת בית המשפט העליון בעניין פסק דין בראון נגד מועצת החינוך. עם זאת, תומפסון הצביע נגד חוקי זכויות האזרח של 1957 ו-1960,   וכן התיקון ה-24 לחוקת ארצות הברית,  בזמן שהצביע נוכח על חוק זכויות האזרח משנת 1964 ולא הצביע על ההצבעה חוק הזכויות משנת 1965.  

### מוות וקבורה
תומפסון מת ב-16 בדצמבר 1981 בגלווסטון, טקסס ונקבר בבית הקברות של פארק הזיכרון של גלווסטון.

## קישורים חיצוניים
* 
* 

## הערות שוליים

קטגוריה:אמריקאים ילידי ויסקונסין
קטגוריה:בוגרי אוניברסיטת אורגון
קטגוריה:קצינים וחוגרים בחיל הנחתים של ארצות הברית
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1896
קטגוריה:אמריקאים שנפטרו ב-1981
משה פינצ'י

**משה פינצ'י** (נולד ב-1971) הוא קצין משטרה ישראלי בדרגת ניצב המכהן כמפקד מחוז ש"י.

## ביוגרפיה
נולד וגדל בירושלים. ב-1993 התגייס למשטרת ישראל ליס"מ ירושלים כלוחם.

שימש סגן מפקד יחידה בסיס הדרכה מג״ב בה״ד, קצין מבצעים נתב"ג, ודובר מג"ב.

ב-2014 מונה למפקד תחנת שדות בשרון.
ב-2017 קודם לדרגת ניצב משנה ומונה לסגן מפקד מרחב קדם במחוז ירושלים. באוגוסט 2021 מונה למפקד מרחב אילת.

בפברואר 2023 מונה לעוזר המפכ"ל קובי שבתאי. בספטמבר 2023 קודם לדרגת תת-ניצב ומונה לראש חטיבת הדוברות במשטרה.

ב-24 בינואר 2024 מונה למזכירו הביטחוני של השר לביטחון לאומי איתמר בן גביר.

בספטמבר 2024 מונה למפקד מחוז ש"י והועלה לדרגת ניצב.

בטקס במערת המכפלה ביולי 2025 אמר על ההתנחלויות ביהודה ושומרון: "יש פה חבל ארץ נפלא ולשוטרים יש פה תפקיד לא פחות מחיילי צה"ל. אנחנו עושים עבודה משותפת עם הצבא בהגנה על ההתיישבות ושמתי בייעוד המחוז את ההגנה על ההתיישבות לפני אכיפת החוק והסדר".

בעל תואר ראשון במנהל עסקים ותואר שני בהיסטוריה של המזרח התיכון.

הוא אב לשלושה ומתגורר בירושלים.

## הערות שוליים

קטגוריה:מזכירים ביטחוניים לשר לביטחון הפנים
קטגוריה:ניצבי משטרת ישראל
קטגוריה:מפקדי מחוז ש"י במשטרת ישראל
קטגוריה:ירושלים: אישים
קטגוריה:ישראלים שנולדו ב-1971
לופ (שיר)

"**לופ**" הוא שיר שהוקלט על ידי הזמר הישראלי אושר כהן. הוא יצא לאור ב-17 בספטמבר 2024, בהוצאת חברת התקליטים הליקון ארומה מיוזיק, כסינגל שלא מתוך אלבום אולפן.

## רקע וכתיבה
השיר נכתב על ידי טל קסטיאל וכהן, שגם הפיק אותו לצד לידור עייש. השיר עוסק במערכת יחסים שנפגעה ושברה את לבו של הדובר. הוא מרגיש לכוד בלופ מתמשך של כאב, געגועים ובלבול. לאורך השיר מתוארים הקושי האישי שלו, כיצד הטירוף ומרוץ החיים העיבו עליו למצוא דרך להימלט ממצבו הרגשי הרעוע. בלילות, הכאב והזיכרונות מכלים אותו מבפנים, והוא נכשל להבין מדוע התחושות הקשות לא חולפות. מופגנת תחושת תלות חזקה באדם שעזב אותו, והוא מתקשה לשחרר אותו מלבו.

במקביל ישנה קריאה נואשת לתיקון המצב – הוא מבקש מאותו אדם לחזור, לדבר אתו ולתקן את הקשר ביניהם. על-אף הכאב, הוא מאמין שאפשר לתקן את הדברים, ולצאת יחד מהלופ הזה של סבל וגעגועים. השיר מדגיש את הניגוד בין הרצון לשחרר ולצאת לדרך חדשה לבין הכאב של הפרידה והתקווה שאולי יש דרך לשקם את הקשר.

### עטיפה
התמונה מציגה איור של גיטרה אקוסטית עם מבנה לולייני העוטף את חלקה המרכזי, ויוצר אשליה שהצוואר שלה משולב בתוך מדרגות ספירליות. העיצוב מתמקד במרכז הגיטרה, עם קווים נקיים המדגישים את צורת המדרגות ואת שילובם עם הגיטרה בצורה הרמונית. הצבעים בתמונה הם בגוונים בהירים ורגועים.

מתחת לאיור, ניתן לראות את שמו של האמן, "אושר כהן", ואת שם השיר "לופ". השימוש במדרגות ספירליות סביב הגיטרה מרמז על תחושת חזרתיות, תנועה במעגל, וממחיש את השם "לופ", שמתקשר לרעיון של מעגל אינסופי או חזרה בלתי פוסקת.

## הצלחה מסחרית
"לופ" זכה להשמעות רבות בתחנות הרדיו בישראל. הוא הגיע בשיאו למקום הראשון במצעד המדיה פורסט, המבוסס על נתוני האיירפליי השבועיים של ישראל. כמו כן, "לופ" דורג במקום הראשון במצעד ה"היטליסט" ובמקום השביעי ב.

## מיקומי שיא

### מצעדי סוף שנה

## הערות שוליים

קטגוריה:שירי אושר כהן
קטגוריה:שירים בעברית
קטגוריה:שירים שנכתבו על ידי אושר כהן
קטגוריה:שירים שהולחנו על ידי אושר כהן
קטגוריה:שירים שהופקו על ידי אושר כהן
קטגוריה:סינגלים שהגיעו למקום הראשון בהיטליסט
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון ארומה מיוזיק
התפלגות ראדמאכר

בתורת ההסתברות ובסטטיסטיקה משתנה מקרי בעל **התפלגות ראדמאכר** (Rademacher) יכול לקבל רק שני ערכים: 1+ או 1-, כאשר לכל ערך הסתברות של חצי. התפלגות זו היא מקרה פרטי של התפלגות ברנולי, שמתארת ניסוי בעל שתי תוצאות אפשריות.

## ניסוח מתמטי
פונקציית ההסתברות של התפלגות ראדמאכר היא

:  f(k) = \left\{\begin{matrix} 1/2 & \mbox {if }k=-1, \\
1/2 & \mbox {if }k=+1, \\
0 & \mbox {otherwise.}\end{matrix}\right.

## חסמים על סכומים של משתני רדאמאכר בלתי תלויים
ישנן תוצאות בתורת ההסתברות הקשורות לסכומים של משתני רדאמאכר כגון אי-שוויונות ברנשטיין והשערת טומאשבסקי.

## התפלגויות קשורות
* התפלגות ברנולי: אם משתנה מקרי  *X* מתפלג ראדמאכר אז  \frac{X+1}{2} \sim \textrm{Bernoulli}(1/2).
* התפלגות Laplace: אם  משתנה מקרי *X* מתפלג ראדמאכר ו- *Y* ~ Exp(λ) בלתי תלוי ב- *X*, אז *XY* ~ Laplace(0, 1/λ).

## הערות שוליים

ראדמאכר
מתאו רוג'רי

**מתאו רוג'רי** (באיטלקית: **Matteo Ruggeri**; נולד ב-11 ביולי 2002) הוא כדורגלן איטלקי המשחק בעמדת המגן השמאלי באתלטיקו מדריד.

## קריירת מועדונים

בשנת 2011, רוג'רי הצטרף למחלקת הנוער של אטאלנטה. הוא ערך את הופעת הבכורה שלו בקבוצה הבוגרת של המועדון ב-3 בנובמבר 2020, כאשר נכנס כמחליף בדקה ה-81 במשחק שלב הבתים של ליגת האלופות מול ליברפול; משחק שהסתיים בתבוסה ביתית 5–0. חמישה ימים מאוחר יותר, הוא הופיע לראשונה בסרייה א' בתיקו 1–1 מול אינטר מילאנו.

ב-27 ביולי 2021, רוג'רי הושאל לעונה אחת לעולה החדשה לליגה, סלרניטנה.

ב-22 במאי 2024, הוא פתח בהרכב אטאלנטה בגמר הליגה האירופית בניצחון 0–3 על האלופה הגרמנית באותה העונה, באייר לברקוזן.

ב-1 ביולי 2025 חתם רוג’רי באתלטיקו מדריד.

## קריירה בינלאומית

ב-22 בספטמבר 2022, הוא ערך את הופעת הבכורה שלו בסגל הנבחרת הצעירה של איטליה עד גיל 21 במסגרת משחק ידידות מול הנבחרת הצעירה של יפן עד גיל 23.

## תארים
### קבוצתיים
;אטאלנטה
* הליגה האירופית: 2023/24

### אישיים
* נבחרת העונה של הליגה האירופית: 2023/24

## קישורים חיצוניים

## הערות שוליים

קטגוריה:כדורגלנים איטלקים
קטגוריה:מגני כדורגל איטלקים
קטגוריה:כדורגלני אטאלנטה
קטגוריה:כדורגלני סלרניטנה
קטגוריה:כדורגלני אתלטיקו מדריד
קטגוריה:ספורטאים ספרדים באיטליה
קטגוריה:איטלקים שנולדו ב-2002
ג'וזף מנספילד

**ג'וזף ג'פרסון מנספילד** (באנגלית: **Joseph Jefferson Mansfield**; 9 בפברואר 1861 – 12 ביולי 1947) היה חבר בבית הנבחרים של ארצות הברית ממדינת טקסס בין השנים 1917 עד 1947.

## ביוגרפיה
מנספילד נולד ב-9 בפברואר 1861 בוויין, וירג'יניה, אשר הפכה מאוחר יותר לחלק ממדינת וירג'יניה המערבית. הוא למד בבתי הספר הציבוריים במערב וירג'יניה.  ב-1881 עבר לטקסס, והתיישב בקהילה של אליטון. כאן הוא עבד בעבודות חקלאות ועבודות רכבת.

ב-1886 התקבל ללשכת עורכי הדין. בשלב זה הוא עבר לאיגל לייק, טקסס. זו הייתה שנה עמוסה עבור מנספילד, שכן הוא גם ארגן שתי פלוגות של המשמר הלאומי של טקסס. בערך בזמן הזה הוא גם התחיל את העיתון הראשון באגם איגל. מנספילד עלה לדרגת קפטן במשמר הלאומי.

בשנת 1889 הוא נבחר לראש עיריית איגל לייק. בשנת 1892 הוא הפך לתובע המחוזי של מחוז קולורדו, שם ממוקמים גם אליטון וגם איגל לייק. מ-1896 עד 1916 כיהן כשופט של מחוז קולורדו. עד 1910 הוא גם הפך למפקח היעיל על בתי הספר של המחוז.

הוא נבחר לקונגרס כדמוקרטי ב-1916. בתחילת שנות ה-20, הוא נעשה משותק, והשתמש בכיסא גלגלים כדי להתנייד בקפיטול במשך 25 שנה.  הוא כיהן בקונגרס עד מותו בבת'סדה, מרילנד ב-12 ביולי 1947.

מהקונגרס ה-72 ועד הקונגרס ה-79 הוא כיהן כיושב ראש ועדת הבית בנושא נהרות ונמלים. סכר מנספילד נקרא על שמו.

## חיים אישיים
ב-18 בינואר 1888, מנספילד התחתן עם אנני סקוט ברוס (1867–1937).  נולדו להם ארבעה ילדים יחד, בנם ברוס ג'פרסון מנספילד (בערך 1890–1966), ובנותיהם סוזי (נפטרה מינקות), מרגרט (1893–1970) וג'קלין (1900–1997). 

## קישורים חיצוניים

* 
* 

## הערות שוליים

קטגוריה:אמריקאים ילידי וירג'יניה
קטגוריה:ראשי עיריות בטקסס
קטגוריה:תובעים אמריקאים
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1861
קטגוריה:אמריקאים שנפטרו ב-1947
בנצ'מרק קפיטל

**בנצ'מרק קפיטל** (באנגלית: **Benchmark Capital**) היא קרן הון סיכון אמריקאית שנוסדה בשנת 1995 ופעילה גם בישראל מאז שנת 2000.

ההשקעה המוצלחת ביותר של הקרן הייתה השקעה של 6.7 מיליון דולר בחברת eBay ב-1997 תמורת 22.1% ממניות החברה. שנה אחר כך הונפקו מניות החברה בנאסד"ק, שביום הראשון למסחר בה זינקה מחיר המניה ב-163%, ושווי השוק של החברה נסק ל-1.9 מיליארד דולר. ב-2011 השקיעה בנצ'מרק 12 מיליון דולר עבור 11% ממניות אובר, שהיו בעלות שווי של 9.4 מיליארד דולר ב-2023.

## היסטוריה
בנצ'מרק קפיטל נוסדה בשנת 1995, על ידי שישה שותפים: בוב קיגל, ברוס דאנלוי, אנדי רכלף, קווין הארווי, ואל ואדן. היא נודעה כקרן הון הסיכון הראשונה שיצרה מבנה בעלות ושכר השווה עבור כל השותפים שלה. הודות לבועת הדוט קום והיכולות להקים ולהנפיק חברות טכנולוגיה במהירות, תוך כחמש שנים היא גייסה 6 קרנות עם הון בהיקף של יותר מ-2.3 מיליארד דולר. הקרן הראשונה של שהוקמה הייתה בגובה 101 מיליון דולר והחזירה למשקיעים שלה כ-40 דולר על כל דולר שהשקיעו. בין החברות בהן השקיעה באותן השנים היו: חברת התוכנה אריבה שהונפקה לפי שווי של כ-2 מיליארד דולר, חברת Red Hat שהונפקה לפי שווי של כ-3 מיליארד דולר ויצרנית ציוד התקשורת ג'וניפר נטוורקס. בשנת 2000 היא הקימה קרן אירופית שבסיסה בלונדון, בהיקף של 500 מיליון דולר.

## בנצ'מרק ישראל
בנצ'מרק קפיטל ישראל הוקמה בנובמבר 2000, כישות עצמאית שהונה גויס מכל המשקיעים הקיימים בקרנות ההון של בנצ'מרק. עם הקמתה הודיעה שתתמקד בחברות שנמצאות בשלבים מוקדמים של התפתחותן, בעיקר בתחומי תשתיות התקשורת והאינטרנט, יישומי אינטרנט ומערכות תוכנה. מנהלי הפעילות בישראל היו ערד נווה, נחמן שלף ומארק קרמר. במרץ 2001 ביצעה בנצ'מרק ישראל השקעה ראשונה, שהובילה סבב של 5 מיליון דולר בחברת Integra5.

במאי 2001 הודיעה בנצ'מרק קפיטל כי השלימה גיוס בהיקף של 220 מיליון דולר לקרן הישראלית, אך לבסוף, בגלל ביקוש יתר וצורכי השקעה מקומיים, הורחבה ל-260 מיליון דולר. הקרן הראשונה השקיעה ב-21 חברות הזנק בישראל, ביניהן: חברת התוכנה פינג'אן, חברת השבבים אופלס שנמכרה לאינטל תמורת 100 מיליון דולר, חברת אטריקה שפיתחה חמורה לתחום התקשורת האופטית ונמכרה תמורת 100 מיליון דולר לחברת נוקיה נטוורקס, וחברת סילקווינט שנמכרה לחברת ברודקום תמורת 84 מיליון דולר.

במהלך 2005 הצטרפו לקרן: מייקל אייזנברג כשותף מנהל, והיזם הסדרתי גידי ברק כוונצ'ר פרטנר (Venture Partner). בספטמבר 2006 הצטרף אלי וורטמן כשותף.

במאי 2005 הודיעה בנצ'מרק קפיטל על גיוס קרן ישראלית שנייה בהיקף של 250 מיליון דולר. בין החברות בהן השקיעה הקרן השנייה היו: חברת קונדואיט, בה השקיעה 8.5 מיליון דולר ב-2008 תמורת 17.5% ממניותיה, קונדואיט מוזגה בספטמבר 2013 עם חברת פריון נטוורק לפי שווי משותף של 830 מיליון דולר, חברת זלנגו שפיתחה פלטפורמה למשלוח הודעות טקסט ויזואליות, וחברת התוכנה פאנאיה, בה השקיעה 6 מיליון דולר ב-2006,, שנמכרה לחברת אינפוסיס תמורת 230 מיליון דולר.

בינואר 2010 הודיעה בנצ'מרק כי לא תגייס קרן שלישית ייעודיית להשקעות בישראל, ושהחלטות על השקעות בחברות ישראליות יבוצעו ממטה החברה בקליפורניה, באמצעות הקרנות הקיימות שלה. כך לדוגמה השקיעה הקרן בחברת WIX במרץ 2010 ומכרה את כל מניות החברה לאחר הנפקתה ברווח ניכר.

## קישורים חיצוניים
* 

## הערות שוליים

קטגוריה:הון סיכון
הקולוניאליזם הספרדי באמריקה

[ממוזער|[דגל|דגלם של הקונקיסטאדורים, חיילים שהשתתפו בכיבוש חלקים נרחבים באמריקה. דגל זה מכיל את דגל כתר קסטיליה על רקע אדום. היה בשימוש בידי הרנאן קורטס, פרנסיסקו פיסארו ואחרים]]
[ממוזער|שטחי [האימפריה הספרדית והאימפריה הפורטוגזית, 1790]]
**הקולוניאליזם הספרדי באמריקה** הוא מושג המתייחס למערכת קולוניאליסטית התיישבותית ורווחתית שהושלטה על ידי ספרד משנת 1493 עד לשנת 1898. הספרדים גילו את אמריקה לאחר שהספן האיטלקי כריסטופר קולומבוס הגיע ליבשת וחשב שמדובר באסיה. עם זאת, אמריגו וספוצ'י היה הראשון שהבין כי מדובר ביבשת חדשה, ולכן היא קרויה על שמו. ספרד שלטה על רוב יבשת אמריקה במשך מאות שנים. במלחמת ארצות הברית–ספרד שהתקיימה בשנת 1898, ספרד נאלצה לוותר על השטחים האחרונים בהם החזיקה (קובה, פוארטו ריקו וגואם) ולתת אותם לארצות הברית במסגרת חוזה פריז.

הספרדים ראו בעמים הילידים של יבשת אמריקה ככוח עבודה פוטנציאלי. בנוסף לכך, הטריטוריה הגדולה של אמריקה, הייתה מלאה במשאבי טבע כגון זהב וכסף. לאחר כיבוש היבשת, הספרדים החלו להמיר את דתם של הילידים לנצרות קתולית, לעיתים בכוחנות. האימפריה הספרדית בנתה מבצרים צבאיים ומבני מיסיון לאורך היבשת בשביל לבסס את כוחה ולדכא התנגדות. ספרדים וספרדיות התיישבו קרוב לאוכלוסיות ילידים ובקרבת משאבי טבע.

האימפריה הספרדית שלטה ברוב אמריקה, למעט בברזיל, שנשלטה על ידי האימפריה הפורטוגזית, מתוקף חוזה טורדסיאס.

בין השנים 1492-1832, 1.86 מיליון ספרדים התיישבו ביבשת אמריקה, ו-3.5 מיליון ספרדים נוספים היגרו לאחר הכרזת העצמאות של ארצות הברית (1776). עם זאת, אוכלוסיית הילידים חוותה ירידה של 80% עקב מחלות, עבודות בכפייה, העברתם לאזורים שונים ביבשת (רדוקציה), ובשנים שלאחר מכן עקב המרה לנצרות קתולית. בתגובה לירידה באוכלוסיות הילידים ובשל דיווחים על ניצולם, האימפריה הספרדית חוקקה עבורם חוקי הגנה, בעוד שהאירופאים ייבאו עבדים מאפריקה, מה שהוביל להופעתה של אוכלוסייה מעורבת ביבשת שנקראה "קסטה" (Casta).

## אידאולוגיה
הספרדים לא היו זרים לקולוניאליזם. כשהם החלו לכבוש את אמריקה, המשפט שהיה מזוהה עימם היה "זהב, כבוד ואלוהים" ("Gold, Glory, God"). ההתרחבות הביאה לשיפור מעמדם של הספרדים ולשגשוג כלכלי של האימפריה שלהם. גם פעילות המיסיון הייתה חשובה עבור הספרדים.

על מנת להיכנס ליבשת, משלחות ספרדיות מומנו על ידי מנהיגיהן ומשתתפיהן, אך לא על ידי הכתר. המשלחות לא זכו לחיילים או לשכר אלא הצטרפו בתקווה לרווח כלכלי. מנהיג המשלחת (אדלנטדו), היה עשיר ושכנע את הכתר להעניק לו ולמשתתפיו אישור משלחת. המשתתפים הביאו שריון ונשק משלהם, ובעלי סוסים קיבלו רווח נוסף. הרנאן קורטס ופרנסיסקו פיסארו היו מהכובשים הספרדים הבולטים של המאה ה-16.

הכובשים היו מקיימים בריתות עם אוכלוסיות ילידים, ובכך הם הצליחו לכבוש חלקים נרחבים מהיבשת. לדוגמה, כיבוש האימפריה האצטקית נעשתה בזכות שיתוף פעולה בין טלאקסקאלה (Tlaxcala) לבין קורטס והספרדים.

## קישורים חיצוניים

* Spanish conquest of the Americas באתר הוצאת אוניברסיטת אוקספורד (OUP)
* Unit 1 - Spain in the New World to 1600 באתר שירות הפארקים הלאומיים של ארצות הברית (NPS)
* 

## הערות שוליים

קטגוריה:ספרד: היסטוריה
קטגוריה:קולוניאליזם
צ'יק צ'ק

"**צ'יק צ'ק**" הוא שיר שהוקלט על ידי הזמר הישראלי סטטיק. הוא יצא לאור ב-4 בספטמבר 2024, בהוצאת חברת התקליטים גאגא מיוזיק, כסינגל שלא מתוך אלבום אולפן.

## רקע וכתיבה
"צ'יק צ'ק" נכתב והולחן על ידי סטטיק וירדן פלג, שגם הפיק אותו מוזיקלית. השיר מציג דיאלוג דינמי בין הדובר לבחורה מיוחדת, תוך שהוא מתאר את משיכתו החזקה כלפיה ואת החוויות המשותפות ביניהם. הפזמון מתאר את האופן שבו משיכה פיזית ורומנטית פועלת בצורה מהירה ("צ'יק צ'ק"). השיר משחק עם רעיונות של משיכה מיידית ואינטנסיבית, מה שמתבטא גם בביטוי "זה לא משחק" - כדרך להבהיר את רצינות הרגשות מעבר לפן הפיזי.

הבתים של השיר מספקים הצצה לחיים מלאי ריגוש ואקשן של הדובר עם הבחורה, כשהוא מדמה את עצמו לשחקן פעולה כמו ג'קי צ'אן, ומדבר על תחושת הבלעדיות והאקסקלוסיביות שיש לו ביחס אליה. הוא מייחס לעצמו תפקידים כמו "חבל הצלה" ו"סנפלינג", שמסמלים את האיזון והביטחון שהוא מעניק לה, תוך שהוא מדגיש את החיבור האישי שלהם מעבר לכל המתחרים הסמויים שאינם מודים ברגשותיהם. השיר שופע ביטחון, הומור, ותחושת ניצחון אישית.

## וידאו קליפ
הווידאו קליפ "צ'יק צ'ק" פורסם ביום צאת השיר. הוא נפתח בתפאורות צבעוניות בעיצוב מודרני, כשהצבעים הדומיננטיים הם ורוד, צהוב ותכלת. סטטיק מופיע במרכז הבמה, מלווה ברקדנים שמבצעים תנועות מהירות לפי קצב השיר. במהלך הקליפ נעשה שימוש בעריכות מהירות ובמעברים דיגיטליים כדי להתאים את הקליפ לאופי הקצבי של השיר.

בהמשך, נראות סצנות נוספות בהן סטטיק מחליף תלבושות מגוונות, המשלבות אלמנטים אופנתיים ועתידניים. התנועות וההבעות שלו מותאמות למוזיקה והדגש בקליפ הוא על תנועה מהירה ותיאום עם קצב הביט. האווירה בקליפ קלילה וכוללת שילוב של אלמנטים ויזואליים פשוטים עם הומור.

נכון לספטמבר 2025 לשיר יש למעלה מ-16 מיליון צפיות ביוטיוב.

## הצלחה מסחרית
"צ'יק צ'ק" זכה להשמעות רבות בתחנות הרדיו בישראל. הוא הגיע בשיאו למקום השלישי במצעד המדיה פורסט, המבוסס על נתוני האיירפליי השבועיים של ישראל. כמו כן, "צ'יק צ'ק" הגיע למקום הראשון במצעד ההיטליסט ולמקום השישי ב.

## מיקומי שיא

## הערות שוליים

קטגוריה:שירי סטטיק
קטגוריה:שירים בעברית
קטגוריה:שירים שנכתבו על ידי ג'ורדי
קטגוריה:שירים שנכתבו על ידי סטטיק
קטגוריה:שירים שהולחנו על ידי ג'ורדי
קטגוריה:שירים שהולחנו על ידי סטטיק
קטגוריה:שירים שהופקו על ידי ג'ורדי
קטגוריה:סינגלים שהגיעו למקום הראשון בהיטליסט
עטלף (שיר)

"**עטלף**" הוא שיר שהוקלט על ידי הזמר הישראלי סטטיק. הוא יצא לאור ב-19 באוגוסט 2024, בהוצאת חברת התקליטים גאגא מיוזיק, כסינגל שלא מתוך אלבום אולפן.

## רקע וכתיבה
השיר נכתב והולחן על ידי סטטיק, עמית מרדכי ועידו נצר, שגם הפיקו אותו מוזיקלית. השיר עוסק בחוויות של כאב לב ואובדן, כאשר הדובר מתאר תחושת שבר בעקבות פרידה. הוא מספר כי התמכר לשתיית אלכוהול ועישון, כדי לכפר על העוול הנפשי שלו, תוך שימוש בדימויים, כמו "עטלף", כדי להמחיש את השינויים שהתחוללו בו. הדובר מתאר את תחושות הבדידות והניכור שהוא חווה.

בחלק השני של השיר, הדובר עובר לתיאורים יותר גרפיים ומטאפוריים של מערכת היחסים, דבר המצביע על הדינמיקה המסובכת בין השניים. הוא משתמש בהשוואות לדימויים (פנתר, פילוסוף) כדי להדגיש את הכאוס הרגשי שהוא חווה. המילים משקפות את המאבק הפנימי שלו ואת הקונפליקט בין הרצון להמשיך הלאה ובין הכאב שהוא עדיין נושא.

## הצלחה מסחרית
"עטלף" זכה להשמעות רבות בתחנות הרדיו בישראל. הוא הגיע בשיאו למקום העשירי במצעד המדיה פורסט, המבוסס על נתוני האיירפליי השבועיים של ישראל. נכון לספטמבר 2025 לשיר יש למעלה מ-840 אלף צפיות ביוטיוב.

## מיקומי שיא

## הערות שוליים

קטגוריה:שירי סטטיק
קטגוריה:שירים בעברית
קטגוריה:שירים שנכתבו על ידי סטטיק
קטגוריה:שירים שנכתבו על ידי Triangle
קטגוריה:שירים שהולחנו על ידי סטטיק
קטגוריה:שירים שהולחנו על ידי Triangle
קטגוריה:שירים שהופקו על ידי Triangle
קליי סטון בריגס

**קליי סטון בריגס** (באנגלית: **Clay Stone Briggs**; 8 בינואר 1876 - 29 באפריל 1933) היה חבר דמוקרטי בבית הנבחרים של ארצות הברית משנת 1919 ועד מותו ב-1933.

## ביוגרפיה
### ראשית חייו
בריגס נולד בגלווסטון, טקסס, ב-8 בינואר 1876. בעודו ילד, הוא למד בבתי ספר ציבוריים ופרטיים כאחד. הוא למד באוניברסיטת טקסס באוסטין (שם היה חבר בסניף Nu של אחוות צ'י פי, הרווארד, וסיים את בית הספר למשפטים באוניברסיטת ייל.

### קריירה פוליטית ומוות
זמן קצר לאחר שסיים את לימודיו בקולג', הוא רץ לבית הנבחרים של טקסס וכיהן שם מ-1907 עד 1909. הוא גם היה שופט במחוז העשירי בטקסס עד 1919, אז הפך לחבר קונגרס. בריגס התמודד על מחוז הקונגרס ה-7 של טקסס וכיהן מ-4 במרץ 1919, עד שמת בוושינגטון הבירה ב-29 באפריל 1933.

הוא נקבר בבית הקברות אוקווד בסירקיוז, ניו יורק.

## קישורים חיצוניים

*
* 

קטגוריה:אמריקאים ילידי טקסס
קטגוריה:שופטי בתי המשפט של מדינת טקסס
קטגוריה:בוגרי בית הספר למשפטים באוניברסיטת ייל
קטגוריה:בוגרי אוניברסיטת הרווארד
קטגוריה:בוגרי אוניברסיטת טקסס באוסטין
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1876
קטגוריה:אמריקאים שנפטרו ב-1933
אלכסנדר גרג

**אלכסנדר וייט גרג** (באנגלית: **Alexander White Gregg**; 31 בינואר 1855 - 30 באפריל 1919) היה חבר דמוקרטי בבית הנבחרים של ארצות הברית בין השנים 1903 ל-1919.

## ביוגרפיה
גרג נולד בסנטרוויל, טקסס ב-31 בינואר 1855. כילד, הוא למד בבית ספר ציבורי. הוא למד בקולג' קינג בבריסטול, טנסי, סיים את לימודיו ב-1874 ולאחר מכן למד משפטים באוניברסיטת וירג'יניה בשרלוטסוויל. הוא התקבל ללשכת עורכי הדין בטקסס בשנת 1878 והחל לעסוק בכך בפלסטיין, טקסס.

גרג שירת בסנאט של טקסס בין 1886 ל-1888. הוא התמודד על מחוז הקונגרס ה-7 של טקסס, והחזיק שם במושב בין 1903–1919. הוא כיהן כיושב ראש הוועדה לתביעות מלחמה (1913–1919). הוא לא התמודד לבחירה מחדש ב-1918 ומת חודש לאחר סיום כהונתו, ב-30 באפריל 1919, בפלסטיין, טקסס, ונקבר בבית הקברות איסט היל.

## קישורים חיצוניים

* 
* 

קטגוריה:אמריקאים ילידי טקסס
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:בוגרי בית הספר למשפטים באוניברסיטת וירג'יניה
קטגוריה:אמריקאים שנולדו ב-1855
קטגוריה:אמריקאים שנפטרו ב-1919
מתאו פראטי

**מתאו פראטי** (באיטלקית: **Matteo Prati**; נולד ב-28 בדצמבר 2003) הוא כדורגלן איטלקי המשחק בעמדת הקשר בקליארי.

## קריירת מועדונים

פראטי רשם את הופעת הבכורה המקצועית שלו עבור מועדון הכדורגל בו גדל, רוונה מהסרייה ג' במרץ 2021. לאחר ירידת הקבוצה לליגה הרביעית בטיבה באיטליה, הוא הפך לשחקן אינטגרלי בהרכב הפותח של הקבוצה.

ב-27 ביולי 2022, פראטי חתם על חוזה לשלוש שנים עם אופצייה לרביעית בספאל מהסרייה ב'. משחק הבכורה שלו במדי ספאל התקיים ב-3 בספטמבר מול בארי. בתום העונה, הקבוצה נשרה ליגה.

לאחר שהרשים בעונת הנשירה, ב-17 באוגוסט 2023, פראטי חתם בשורות קליארי מהסרייה א' בחוזה לחמש שנים עבור חמישה מיליון אירו. במסגרת מהלך זה, העברה זו שברה שיא בכך שהיא הפכה להעברה היקרה ביותר מהסרייה ג'. משחק הבכורה שלו בליגה הראשונה באיטליה נערך ב-17 בספטמבר, כשעלה בהרכב הפותח מול אודינזה.

## קריירה בינלאומית

ב-8 בספטמבר 2023, הוא ערך את הופעת הבכורה שלו בסגל הנבחרת הצעירה של איטליה עד גיל 21 במסגרת מוקדמות אליפות אירופה בכדורגל עד גיל 21 מול הנבחרת הצעירה של לטביה.

## קישורים חיצוניים

## הערות שוליים

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:כדורגלני ספאל
קטגוריה:כדורגלני קליארי
קטגוריה:איטלקים שנולדו ב-2003